**Amandmani na Predlog Zakona o izmjenama i dopunama Zakona o gimnaziji**

**Amandman 1**: Prije člana 1 dodati novi član koji glasi: "U Zakonu o gimnaziji ("Sližbeni list RCG", br. 64/02 i 49/07 i "Službeni list CG" br. 45/10 )" u članu 2, stavu 1, poslije tačke 7 dodaje se nova tačka 8) obezbjeđivanje uslova za nesmetan pristup opštem srednjem obrazovanju".

Obrazloženje: Radi postizanja jednakosti koja je zagarantovana članom 9 Opšteg zakona o obrazovanju i vaspitanju ("Sl. list RCG", br. 64/02, 31/05, 49/07, "Sl. list Crne Gore", br.04/08, 21/09, 45/10, 73/10, 40/11, 45/11)neophodno je obezbijediti nesmetan pristup obrazovanju. Zbog toga, ovo treba da bude cilj i opšteg srednjeg obrazovanja, kako bi se izbjegla diskriminacija po osnovu invaliditeta.

**Amandman 2:** (Sadašnji)Član 3 Predloga Zakona o izmjenama i dopunama Zakona o gimnaziji mijenja se i glasi:

"U naslovu Člana 10 riječi "Posebne potrebe" zamjenjuju se riječima: "**Obrazovanje učenika s invaliditetom"**

Obrazovanje učenika s invaliditetom izvodi se u skladu sa ovim zakonom, tako da im gimnazija prilagodi metode i oblike rada i da im omogući uključivanje u dopunsku i dodatnu nastavu i druge oblike individualne i grupne podrške, u skladu sa posebnim planom i programom.

**Obrazloženje:** Terminologija koja se koristi u Zakonu o gimnaziji kao i u Predlogu Zakona o izmjenama i dopunama Zakona o gimnaziji je nekorektna i potvrđuje naš stav da se termin posebne (obrazovne) potrebe koristi samo kada se oslovljavaju učenici s invaliditetom. Ovo upravo potvrđuju predložene izmjene kojima se u kategoriju "djece sa posebnim potrebama" svrstavaju djeca "sa smetnjama i reškoćama u razvoju". Smatramo da ovakva terminologija omalovažava i vrijeđa ličnosti učenika s invaliditetom.

Predložena norma u članu 3 Predloga Zakona o izmjenama i dopunama Zakona o gimnaziji kao i postojeća u članu 10 Zakona je necjelishodna, jer predtsvlja ponavljanje člana 1. Ukoliko se navodi da se opšte srednje obrazovanje, kao dio jedinstvenog obrazovnog sistema, ostvaruje u gimnaziji na način i pod uslovima propisanim ovim zakonom, nema potrebe to isto ponavljati samo zato što se želi naglasiti neka posebna društvena grupacija. Podrazumijeva se da se zakonske norme odnose na sva lica koja su uključena u određenu oblast, a posebnom normom se navode oni koji se izuzimaju od važenja određenih normi ili za koje se propisuju posebne norme kako bi se sprovele dodatne mjere u praksi.

Važeća norma u članu 10 ograničava pravo na osnovno obrazovanje djece s invaliditetom na osnovu jednakosti sa drugima i ukida obavezu države da obezbijedi uslove za obavezno sticanje osnovnog obrazovanja pod jednakim uslovima za sve. Zbog toga je neophodno u ovom članu definisati mjere koje će dovesti do nediskriminacije i jednakosti djece/učenika s invaliditetom.

**Amandman 3:** Poslije (sadašnjeg) člana 3 dodaje se novi član koji glasi: "U članu 13, stav 3 mijenja se i glasi: “Izuzetno od stava 2 ovog člana upis kandidata s invaliditetom vrši se po principu afirmativne akcije, a na osnovu zahtjeva za pružanje podrške u opštem srednjem obrazovanju“.

**Obrazloženje:** U odredbi člana 13 stava 3 Zakona o gimnaziji korišćena je neadekvatna terminologija i predviđeno je rješenje o usmjeravanju u obrazovni program kao osnov za upis kandidata s invaliditetom, ukoliko kandidat ispunjava uslove upisa. Ovakvim diskriminatornim rješenjem kandidati s invaliditetom se dovode u naročito neravnopravan položaj, jer sa nejednake startne pozicije moraju da ispune dodatne uslove za upis, moraju dostaviti dokaz o postojanju invaliditeta, čiji cilj definisan na ovaj način ne služi pružanju podrške u toku srednjeg obrazovanja osobama s invaliditetom, već čisto vođenje evidencije o broju učenika s invaliditetom. Da bi se kandidati s invaliditetom doveli u ravnopravan položaj predlažemo uvođenje afirmativne akcije i zahtjeva za pružanje podrške u opštem srednjem obrazovanju, na osnovu koga bi se obezbijedile mjere i vidovi podrške.

**Amandman 3:** Poslije (sadašnjeg) člana 6 dodaje se novi član koji glasi: "U članu 17, stav 1 poslije riječi "programom" dodaju se riječi "i individualnim potrebama učenika".

**Obrazloženje:** Nastava u opštem srednjem obrazovanju je zbog nepostojanja servisa podrške (asistenata u nastavi i tumača znakovnog jezika), kao i zbog needukovanosti nastavnog osoblja nepristupačna učenicima s invaliditetom, zbog čega oni ne mogu da je prate kao drugi učenici. Zbog toga zakonskom normom, koja će obavezati nastavno osoblje u gimnazijama da izvode nastavu prilagodjenu individualnim potrebama učenika, treba osigurati pristupačnost nastavnog procesa i plana (metoda i oblika rada), a samim tim i jednakost i nediskriminaciju učenika s invaliditetom. Ovo je u skladu sa ciljevima propisanim u članu 2 Opšteg zakona o obrazovanju i vaspitanju i u skladu sa garantovanjem pohađanja nastave na znakovnom jeziku( čl.11 stav 5 Opšteg zakona o obrazovanju i vaspitanju).

**Amandman 4:** Poslije (sadašnjeg) člana 8 dodaje se novi član koji glasi: "U članu 26, na kraju stava nakon riječi "programom" briše se tačka i dodaju riječi "i individualnim potrebama učenika"

**Obrazloženje:** Osim što je nastavni proces i plan nepristupačan učenicima s invaliditetom i provjere znanja se često sprovode na način i u formatu koji nije dostupan. Time se vrši diskriminacija učenika s invaliditetom i neuvažavanje njihovih individualnih potreba. Zbog toga, zakonskom odredbom treba obavezati nastavno osoblje u gimnazijama da i prilikom provjera znanja uzimaju u obzir individualne potrebe učenika s invaliditetom.

**Amandman 5**: U (sadašnjem) članu 11 Predloga Zakona o izmjenama i dopunama Zakona o gimnaziji prije stava 1 dodaju se dva nova stava koja glase: "U članu 31 poslije stava 1 dodaje se novi stav koji glasi: "Učenik s invaliditetom polaže ispit iz stava 1 ovog člana na način i u formi koja njemu najbolje odgovara."

Dosadašnji stav 2 postaje stav 3.

**Obrazloženje:** Kao i provjere znanja i ispiti iz člana 31 stava 1 Zakona o gimnaziji moraju biti prilagođeni individualnim potrebama učenika, tj. organizovani na način i u formi (koji su u skladu sa obrazovnim programom) a koja najbolje odgovara svim učenicima, pa i učenicima s invaliditetom.

**Amandman 6:** U (sadašnjem) članu 13 Predloga Zakona o izmjenama i dopunama Zakona o gimnaziji dodaje se stav 3 koji glasi: " Izuzetno od stava 2 ovog člana u slučaju predviđenom članom 35, stav 4, učenik se oslobađa plaćanja naknade"".

**Obrazloženje:** Ukoliko je polaganje razrednog ispita prourokovano bolničkim liječenjem ili sličnim opravdanim razlozima smatramo da je opravdano ove razloge uzeti kao osnov za oslobađanje plaćanja naknade za polaganje razrednog ispita.

**Amandman 7**: U (sadašnjem) članu 24 Predloga Zakona o izmjenama i dopunama Zakona o gimnaziji dodaje se stav 1 koji glasi: “U članu 47 stavu 1 poslije riječi “paralelno obrazuje” dodaju se riječi “, učeniku s invaliditetom”.

**Obrazloženje**: Kao i učenici koji se paralelno obrazuju i učenici sportisti, i učenici s invaliditetom se nalaze u neravnopravnijem položaju u opštem srednjem obrazovanju. Učenici s invaliditetom se pritom i susrijeću sa nepristupačnošću i nepostojanjem servisa podrške, zbog toga i njima treba dozvoliti produžetak školovanja do dvije godine.

Uslovi u osnovnom obrazovanju, stav porodice, odnos društvene zajednice i slično često prouzrokuju kasnije upisivanje srednjeg obrazovanja, pa i pauze u toku istog ili potrebu da dužim periodom trajanja srednjeg obrazovanja, s toga smatramo da je učenicima s invaliditetom potrebno omogućiti i dozvoliti produžetak školovanja.